མདོར་ན་རྒྱལ་པོས་གཉན་པོ་གསང་བར་མཆོད་པ་ཡང་ཕུལ།བོན་གཤེན་རྣམས་ཀྱིས་ཚེ་བསྒྲུབས་ཀྱང་བྱས་པས་གཉིས་ཀའི་ནུས་པས་རྒྱལ་པོ་ཚེ་རིང་བར་བྱུང་ཞེས་ལབ་ན་སྐྱོན་ཅི་འདུགའདི་ཙམ་ལའང་ཕྱོགས་སུ་ལྷུང་བའི་ངན་རྟོག་གིས་བཅིངས་པའི་སྐྱོན་གྱིས་རང་གི་གནའ་བོའི་ལོ་རྒྱུས་ཀྱི་སྐོར་སྤྱི་དང་ཁྱད་པར་རྒྱལ་པོ་ཆེན་པོ་གོང་མའི་མཛད་པ་བཟང་པོའི་བྱས་རྗེས་ཅན་རྣམས་ལ་ཆོས་ཞེས་པ་དང༌།རྒྱ་གར་རྒྱ་ནག་སོག་པོ་སོགས་ཀྱི་ལམ་ལུགས་ཀྱིས་མ་བསླད་པར་བོད་ཀྱི་ལམ་ལུགས་གཙང་མའི་གོམས་གཤིས་ཅན་ཡིན་པ་དེ་དག་ཐམས་ཅད་ལ།ངན་མཚང་དུ་བལྟས་པས་རིམ་བཞིན་བསྐྱུར་ནས་བརྗེད།ད་ལྟ་དངོས་འབྲེལ་གྱི་བོད་ལུགས་ལོ་རྒྱུས་ཁུངས་མ་འཆད་པའི་ཚེ་ཕྱི་ཡི་མིས་ཇི་ལྟར་ལབ་པ་ལ་ཚད་ཐུབ་ཏུ་བྱེད་དགོས་པར་བྱུང་བ་འདིའི་རིགས་ལ་སེམས་ཕམ།ཡིད་སྐྱོ་ངོ་ཚ་བའི་གནས་སུ་མཐོང་ངོ༌།།ཞེས་གསུངས་འདུག